BM ประชุมผถห.ออนไลน์ กางแผนลุยธุรกิจ EV ครบวงจร
BM มีมติเพิ่มวัตถุประสงค์ ด้านการผลิต ประกอบ ติดตั้ง ซ่อมแซมบำรุงรักษา และจำหน่ายรถไฟฟ้า ตลอดจนอะไหล่และส่วนประกอบสินค้าดังกล่าว หวังลุย EV ครบวงจร

24 ธ.ค. 2564

บริษัท บางกอกชีทเม็ททัล จำกัด (มหาชน) หรือ BM จัดการประชุมวิสามัญผู้ถือหุ้น ครั้งที่ 2/2564 โดยมี นายดำเนิน แก้วทวี ประธานกรรมการ กรรมการตรวจสอบ กรรมการอิสระ, นายธานิน สัจจะบริบูรณ์ ประธานเจ้าหน้าที่บริหาร, นายธีรวัต อมรธาตรี กรรมการผู้จัดการ และนายธเนศ สัจจะบริบูรณ์ กรรมการ ประธานเจ้าหน้าที่บริหารด้านบัญชีและการเงิน เข้าร่วมประชุมภายใต้มาตรการป้องกันการแพร่ระบาดของโควิด-19 อย่างเคร่งครัด ผ่านระบบออนไลน์ โดยที่ประชุมมีมติเพิ่มวัตถุประสงค์บริษัท 1 ข้อ ในข้อ 42 คือ ให้ประกอบกิจการด้านการผลิต ประกอบ ติดตั้ง ซ่อมแซมบำรุงรักษา และจำหน่ายรถยนต์ไฟฟ้า รถสามล้อไฟฟ้า รถสี่ล้อไฟฟ้า เครื่องกำเนิดไฟฟ้า อุปกรณ์แปลงกระแสไฟฟ้า มอเตอร์ไฟฟ้า ตลอดจนอะไหล่และส่วนประกอบสินค้าดังกล่าว ณ ห้องประชุม บริษัท บางกอกชีทเม็ททัล จำกัด (มหาชน) อำเภอพระประแดง จังหวัดสมุทรปราการ เมื่อเร็วๆ นี้